CELEX: E2020J0011
Language: mt
Date: 2021-07-15 00:00:00
Title: Sentenza tal-Qorti tal-15 ta’ Lulju 2021 fil-Kawża E-11/20 Eyjólfur Orri Sverrisson vs L-Istat Islandiż (Id-Direttiva 2003/88/KE – Protezzjoni tas-sigurtà u s-saħħa ta’ ħaddiema – Ħin tax-xogħol – Vjaġġar lejn post li mhuwiex il-post ta’ attendenza fiss jew abitwali ta’ ħaddiem - Vjaġġar internazzjonali) 2021/C 426/07

21.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 426/10
            
         
      SENTENZA TAL-QORTI
      tal-15 ta’ Lulju 2021
      fil-Kawża E-11/20
      Eyjólfur Orri Sverrisson vs L-Istat Islandiż
      
         
            (Id-Direttiva 2003/88/KE – Protezzjoni tas-sigurtà u s-saħħa ta’ ħaddiema – Ħin tax-xogħol – Vjaġġar lejn post li mhuwiex il-post ta’ attendenza fiss jew abitwali ta’ ħaddiem - Vjaġġar internazzjonali)
         
      
      (2021/C 426/07)
      Fil-Kawża E-11/20, Eyjólfur Orri Sverrisson vs L-Istat Islandiż – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja mill-Qorti Distrettwali ta’ Reykjavík (Héraðsdómur Reykjavíkur) dwar l-interpretazzjoni tad-Direttiva 2003/88/KE tal-Parlament Ewropew u tal-Kunsill tal-4 ta’ Novembru 2003 dwar ċerti aspetti tal-organizzazzjoni tal-ħin tax-xogħol, b’mod partikolari l-Artikolu 2(1), il-Qorti, iffurmata minn Páll Hreinsson, President, Per Christiansen u Bernd Hammermann (Imħallef-Relatur), Imħallfin, tat sentenza fil-15 ta’ Lulju 2021, li l-parti operattiva tagħha hija kif ġej:
      
                  1.
               
               
                  Il-ħin meħtieġ għall-ivvjaġġar, barra l-ħinijiet normali tax-xogħol, minn ħaddiem, bħar-rikorrent fil-kawża prinċipali, lejn post li mhuwiex il-post ta’ attendenza fiss jew abitwali tiegħu biex iwettaq l-attività jew id-dmirijiet tiegħu f’dak il-post l-ieħor, kif meħtieġ minn min iħaddmu, jikkostitwixxi “ħin tax-xogħol” fis-sens tal-Artikolu 2(1) tad-Direttiva 2003/88/KE tal-Parlament Ewropew u tal-Kunsill tal-4 ta’ Novembru 2003 li tikkonċerna ċerti aspetti tal-organizzazzjoni tal-ħin tax-xogħol. Huwa irrilevanti jekk dan il-vjaġġ isirx kompletament fiż-ŻEE jew lejn jew minn pajjiżi terzi jekk il-ftehim ta’ impjieg ikun stabbilit skont u rregolat mil-liġi nazzjonali ta’ Stat taż-ŻEE.
               
            
                  2.
               
               
                  Mhi meħtieġa l-ebda valutazzjoni tal-intensità tax-xogħol imwettaq waqt l-ivvjaġġar.